**नाजायज प्रभाव से उपलब्ध किया गया उपहार पत्र को निरस्त कराना**

**(Suit for cancellation of a gift deed obtained by Undue Influence)**

न्यायालय ............

वाद नंबर ............ सन् ............

 अ०ब०स० ............. वादी

**बनाम**

स०द०फ० ............. प्रतिवादी

उपरोक्त नामांकित वादी निम्न प्रकार सविनय कथन करता है :

1. यह कि वादी फौजदारी वाद नंबर ....... सन् ........ सरकार बनाम ... अन्तर्गत धारा 395 भा०द०स० अभियोजित हो गया था और प्रतिवादी अधिवक्ता द्वारा उस केस में जमानत पर रिहा कराया गया था।
2. यह कि प्रतिवादी द्वारा वादी का पूर्ण विश्वास अपनी ईमानदारी और गंभीरता के सम्बन्ध में जीत लिया था। तदनुसार प्रतिवादी द्वारा वादी पर अपने मन० ....... का उपहार पत्र उसके हित में लिखने को उत्प्रेरित किया और यह आश्वासन भी दिया कि प्रतिवादी स्वयं ही उपहार पत्र को उस समय निरस्त करा देगा जब वह अपने नये मकान नं० ....... के निर्माण हेतु लिये गये ऋण की जमानत से मुक्त हो जायेगा। प्रतिवादी द्वारा अपने मकान का निर्माण अब पूर्ण कर लिया गया है परन्तु बार-बार अनुरोध करने पर भी वह उपहार पत्र को निरस्त कराने को तैयार नहीं है।
3. यह कि प्रतिवादी द्वारा वादी की सहमति उस समय नाजायज प्रभाव डाल कर ली गई थी जब वह वादी का अधिवक्ता था। उपहार पत्र जो वादी द्वारा प्रतिवादी के हित में लिखा गया था शून्य है जो निरस्त किये जाने योग्य है।
4. यह कि वादी को डर है कि प्रतिवादी किसी अन्य व्यक्ति को मकान को विक्रय न कर दे और आसानी से पैसा बना ले तथा वादी के लिए कोई नवीन परेशानी उत्पन्न न कर दे।
5. यह कि वादी द्वारा प्रतिवादी को एक पंजीकृत नोटिस दिया गया था ताकि वह उपहार पत्र को प्रस्तुत करके स्वत: ही निरस्त करा दे परन्तु उसने ऐसा करने से उत्तर पत्र द्वारा इन्कार कर दिया है जो कि उसके उत्तर को वादी द्वारा दिनांक ......... को प्राप्त किया गया है।
6. यह कि वाद हेतु (वाद का कारण) दिनांक ....... को तब उत्पन्न हुआ जब वादी को प्रतिवादी की इन्कारी का उत्तर प्राप्त हुआ। वाद न्यायालय के क्षेत्राधिकार में है। और न्यायालय को क्षेत्राधिकार प्राप्त है।
7. यह कि वाद की विषय वस्तु का बाजारी मूल्य रु० ........ है तदनुसार वाद का मूल्यांकन क्षेत्राधिकार हेतु रु० ....... है तथा न्याय शुल्क हेतु रु० ......... है। तदनुसार ही न्याय शुल्क अदा की गई है।

**अनुतोष की माँग :**

उपरोक्त वादी यह माँग करता है कि प्रतिवादी द्वारा नाजायज रूप से प्राप्त किया गया उपहार पत्र निरस्त किया जाय तथा वाद खर्च भी दिलाया जाय।

 **दिनाँक ….. वादी….**

**द्वारा अधिवक्ता……**

**सत्यापन**

मैं कि ............ वादी प्रमाणित करता हूँ कि वाद पत्र का पैरा 1 से 5 मेरी निजी जानकारी के आधार पर हैं जो सत्य हैं तथा पैरा 6 व 7 कानूनी सलाह पर आधारित हैं जो मेरे विश्वास में सही व सत्य हैं।

**सत्यापन-दिनांक ............ दिन ............ स्थान ............ (वादी)**